এসিএ আন্তর্জাতিক ক্রিকেট স্টেডিয়াম
অন্ধ্র ক্রিকেট সংস্থা আন্তর্জাতিক ক্রিকেট স্টেডিয়াম (মালয়ালম: ആന്ധ്ര ക്രിക്കറ്റ് അസോസിയേഷൻ ഇന്റർനാഷണൽ ക്രിക്കറ്റ് സ്റ്റേഡിയം) হল মঙ্গলগিরি শহরে নির্মিত একটি ক্রিকেট স্টেডিয়াম। এটি ভারতের অন্ধ্রপ্রদেশের গুন্টুর জেলার অমরাবতীতে অবস্থিত। অনুরাগ ঠাকুর (তৎকালীন বিসিসিআই প্রধান), গল্লা জয়দেব (সাংসদ), কেসিনেনি শ্রীনীবাস (সাংসদ), এবং দেবিনেনী উমা মহেশ্বর রাও স্টেডিয়ামটি ৩০শে মে, ২০১৬ তে উদ্বোধন করেন। নির্মাণ কোম্পানি আইভিআরসিএল লিমিটেড ₹ ৫১.০৪ কোটি (ইউএস$ ৬.২৪ মিলিয়ন) মূল্যের এই প্রকল্পের নির্মান স্বত্ত্ব পায়। এটি অন্ধ্র ক্রিকেট সংস্থার মালিকানাধীন। স্টেডিয়ামটি ২৪ একর (৯.৭ হেক্টর) অঞ্চল জুড়ে বিস্তৃত এবং এটির দর্শকাসন সংখ্যা ৩৪,০০০। প্রাক্তন ভারতীয় ব্যাটসম্যান ভিভিএস লক্ষ্মণ জুন ২০১৩ সালের জুন মাসে অন্ধ্র ক্রিকেট সংস্থার সেন্ট্রাল জোন একাডেমির উদ্বোধন করেছিলেন। স্টেডিয়ামটিতে একটি ক্লাব হাউস এবং একটি ইনডোর ক্রিকেট একাডেমি অন্তর্ভুক্ত থাকবে। ভারতের ক্রিকেট বোর্ড অব কন্ট্রোল অন্ধ্র ক্রিকেট অ্যাসোসিয়েশনকে ভারতীয় মহিলা ক্রিকেট দলের সদর দফতর করেছিল।